CELEX: 32019R0978
Language: sl
Date: 2019-06-14 00:00:00
Title: Uredba Komisije (EU) 2019/978 z dne 14. junija 2019 o spremembi Priloge k Uredbi (EU) št. 579/2014 o odobritvi odstopanja od nekaterih določb Priloge II k Uredbi (ES) št. 852/2004 Evropskega parlamenta in Sveta v zvezi s prevozom tekočih olj in maščob po morju (Besedilo velja za EGP.)

17.6.2019   
               
               
                  SL
               
               
                  Uradni list Evropske unije
               
               
                  L 159/26
               
            
         UREDBA KOMISIJE (EU) 2019/978
         z dne 14. junija 2019
         o spremembi Priloge k Uredbi (EU) št. 579/2014 o odobritvi odstopanja od nekaterih določb Priloge II k Uredbi (ES) št. 852/2004 Evropskega parlamenta in Sveta v zvezi s prevozom tekočih olj in maščob po morju
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 852/2004 Evropskega parlamenta in Sveta z dne 29. aprila 2004 o higieni živil (1) in zlasti člena 13(2) Uredbe,
         ob upoštevanju naslednjega:
         
                     (1)
                  
                  
                     Uredba Komisije (EU) št. 579/2014 (2) določa odstopanje od točke 4 poglavja IV Priloge II k Uredbi (ES) št. 852/2004, v skladu s katerim lahko morska plovila pod nekaterimi pogoji prevažajo tekoča olja in maščobe, ki so namenjeni ali bodo verjetno uporabljeni za prehrano ljudi.
                  
               
                     (2)
                  
                  
                     Navedeni pogoji se nanašajo na pomorsko opremo in prakse ter merila za snovi, ki se prevažajo na morskem plovilu kot predhodni tovor. Snovi, ki izpolnjujejo navedena merila, so navedene v Prilogi k Uredbi (EU) št. 579/2014 (Seznam sprejemljivih predhodnih tovorov).
                  
               
                     (3)
                  
                  
                     Evropska agencija za varnost hrane (v nadaljnjem besedilu: Agencija) je v svojem znanstvenem mnenju z dne 24. novembra 2016 (3) ocenila sprejemljivost metilacetata, etil-terc-butil etra, amonijevega sulfata in kalcijevega lignosulfonata kot predhodnih tovorov. Agencija je ugotovila, da metilacetat in etil-terc-butil eter izpolnjujeta merila za sprejemljivost kot predhodni tovor, pri amonijevem sulfatu samo živilski proizvodi izpolnjujejo merila za sprejemljivost in kalcijev lignosulfonat ne izpolnjuje navedenih meril.
                  
               
                     (4)
                  
                  
                     Zato je primerno spremeniti seznam sprejemljivih predhodnih tovorov iz Priloge k Uredbi (EU) št. 579/2014.
                  
               
                     (5)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Uredbi (EU) št. 579/2014 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. junija 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 139, 30.4.2004, str. 1.
         
            (2)  Uredba Komisije (EU) št. 579/2014 z dne 28. maja 2014 o odobritvi odstopanja od nekaterih določb Priloge II k Uredbi (ES) št. 852/2004 Evropskega parlamenta in Sveta v zvezi s prevozom tekočih olj in maščob po morju (UL L 160, 29.5.2014, str. 14).
         
            (3)  EFSA Journal 2017;15(1):4656.
      
      
         
            PRILOGA
            Priloga k Uredbi (EU) št. 579/2014 se spremeni:
            
                        (1)
                     
                     
                        za vnosom „2-etilheksanol“ se vstavi naslednji vnos:
                        
                                    „Etil-terc-butil eter
                                 
                                 
                                    637-92-3“
                                 
                              
                  
                        (2)
                     
                     
                        za vnosom „Metanol“ se vstavi naslednji vnos:
                        
                                    „Metilacetat
                                 
                                 
                                    79-20-9“